Nīca
Nīca on küla (lielciems) Lätis Lõuna-Kuramaa piirkonnas, Nīca valla halduskeskus. Küla asub merepinnast 4 meetri kõrgusel Bārta jõe kaldal. Asulas oli Lejasbārta mõisa (Nieder-Bartau) süda. Nīcat on esimest korda mainitud aastal 1231. Aastani 2021 kuulus küla Nīca piirkonda, olles selle halduskeskuseks. Külas on valla administratsioon, kultuurimaja, raamatukogu, keskkool, muusikakool. Lisaks luteri kirikule asub seal ka katoliku kiriku misjonipunkt. Aastal 2006 oli seal 981 elanikku.